**PORTFOOLIO KOOSTAMISE JA HINDAMISE JUHEND,**

**puittaimede hindaja, tase 5**

1. **Üldinfo**

Allpool toodud juhendi järgi koostatud portfoolio esitatakse järgmistel juhtudel:

1. Puittaimede hindaja erialal kutseõppeasutuses õppivate õppurite ettevõttepraktika arvestamiseks (praktikaperioodil tehtud tööde kohta);
2. Puittaimede hindaja, tase 5, kutse taotlemisel (kolmel taotlemisele eelnenud aastal tehtud tööde kohta);
3. Puittaimede hindaja, tase 5, kutse taastõendamisel (kolmel taastõendamisele eelnenud aastal tööde kohta).

Portfoolio esitatakse Kutseandjale (Eesti Arboristide Ühingule) elektrooniliselt, üheainsa digiallkirjastatud pdf-dokumendina 1 kuu enne kutseeksamit. Eksamile tulles esitatakse see CD-kettal või mõnel muul arhiveerimist võimaldaval andmekandjal. Puittaimede hindaja erialal õppivad õppurid esitavad samadele nõuetele vastava portfoolio arboristieriala koordineerijale 1 kuu enne praktikaseminari.

Taotleja peab oma tööd ja tegevusnäitajaid kirjeldama piisava selguse ja täpsusega, et kõigi kehtivas kutsestandardis kirjeldatud kompetentside omamine oleks tõendatud. Portfoolio peab olema autentne: koostatud taotleja enese poolt ning kajastama üksnes omaenda tehtud töid. Koostamisel tuleb järgida nii õigekirja kui vorminõudeid, kuna see võimaldab teha järeldusi kutset läbiva kompetentsi punktide 3.6 ja 3.7 kohta. Hindamiskomisjoni liikmetel on õigus eksami ajal või praktikaseminaril esitada portfoolio, aga ka kutsestandardis loetletud teadmiste kohta täiendavaid küsimusi või läbi viia vestlus taotlejaga.

1. **Portfoolio ülesehitus ja vorm**

Portfoolio osad on:

1. tiitelleht;
2. vaadeldaval perioodil tehtud tööde loetelu, korrastatuna puittaimede hindaja kehtivas kutsestandardis loetletud töö osade ja tegevusnäitajate järgi;
3. vormikohane eneseanalüüs (vt allpool, lisa 1);
4. lisas 2 etteantud pealkirjade järgi liigendatud tõendusmaterjal: fotod, lepingud, meediakajastused, soovituskiri tööandjalt, klientidelt kogutud tagasiside jms (tagasiside klientidelt on nõutav vähemalt kolme erineva objekti kohta).

# Portfoolio hindamine

Puittaimede hindaja kutse esmataotlejate või taastõendajate portfooliot hindavad Kutseandja poolt määratud hindamiskomisjoni liikmed. Kutseõppeasutuses õppivate praktikantide praktikaportfooliot hindavad eriala koordineerija poolt määratud komisjoni liikmed. Portfoolio hinnatakse süsteemis arvestatud/mittearvestatud.

Portfoolio on arvestatud, kui:

* selles sisalduvas kompetentsipõhises eneseanalüüsis on analüüsitud kõiki arboristitöö osi ja tegevusnäitajaid, sh teadmised ja kutset läbiv kompetents (analüüsitavad töö osad ja tegevusnäitajad on loetletud etteantud vormil, lisa 1);
* eneseanalüüs ja tõendusmaterjalid on autentsed ning reflektiivse iseloomuga (st, analüüs sisaldab ka tehtud vigade ja õnnestumiste analüüsi ning neist õppimist);
* tõendusmaterjalid on valitud nii, et need võimaldavad teha järeldusi taotleja kompetentside kohta; kompetents loetakse puuduvaks, kui tõendusmaterjal ei kinnita selle olemasolu;
* portfoolio vormistus ja õigekiri vastavad vormi- ja ametikeele nõuetele;
* portfoolio omanik vastab õigesti talle esitatud võimalikele kontrollküsimustele.

# LISA 1

# Kompetentsipõhise eneseanalüüsi vorm, puittaimede hindaja, tase 5

**Võrrelge oma tegevust puittaimede hindaja kutsestandardis esitatud tegevusnäitajatega. Tõendusmaterjal valige viimase 3 aasta jooksul tehtud tööde hulgast.** Liigendage tõendusmaterjal töö osade ja tegevusnäitajate kaupa (vt lisad 1 ja 2). Viited konkreetse tõendusmaterjali asukoha kohta portfoolios esitage allpool, ridadel „viide tõendusmaterjalile“.

|  |
| --- |
| **Puittaimede hindaja, tase 5, kohustuslikud kompetentsid:**  |
| **1.**  | **Üksikpuude seisundi ja pargipuistute hindamine** |
| * 1. Hindab asjakohaseid metoodikaid kasutades puittaimede dendroloogilist, ökoloogilist, ajaloolis -kultuurilist, sotsiaalset, rahalist jm väärtust.
 |
| Kompetentsi tõendamine  | *(max 2000 tähemärki)*  |
| Viide tõendusmaterjalile  |   |
| 1.2 Hindab puittaimede seisundit, kasutades asjakohaseid uurimismeetodeid ja abivahendeid, arvestades erinevate tegurite mõju puude elujõule, füsioloogiale ning murdumiskindlusele. Kaasab vajadusel erialaspetsialiste. |
| Kompetentsi tõendamine  | *(max 2000 tähemärki)*  |
| Viide tõendusmaterjalile |   |
| 1.3 Tõlgendab puu majandamisotsuse vastuvõtmiseks uuringute ja mõõtmiste tulemusi. Kaasab vajadusel erialaspetsialiste. |
| Kompetentsi tõendamine  | *(max 2000 tähemärki)*  |
| Viide tõendusmaterjalile |   |
| 1.4 Kontrollib alusplaani vastavust reaalsele olukorrale. Mittevastavuse korral juhib tähelepanu ebatäpsustele, võimalusel korrigeerib plaani või korraldab selle korrigeerimise. Kasutab alusplaani oma töö koostamisel ja vormistamisel. |
| Kompetentsi tõendamine  | *(max 2000 tähemärki)*  |
| Viide tõendusmaterjalile |  |
| 1.5Hindab maharaiutud või osaliselt kahjustatud puude rahalist väärtust ja arvutab asendusistutuse mahu. |
| Kompetentsi tõendamine  | *(max 2000 tähemärki)*  |
| Viide tõendusmaterjalile |   |
| 1.6 Vormistab välitööde põhjal hindamisaruande, esitab ettepanekuid puude seisukorra ja kasvukeskkonna parandamiseks ning kaitsealuste liikide säilitamiseks. Kaasab vajadusel erialaspetsialiste. |
| Kompetentsi tõendamine  | *(max 2000 tähemärki)*  |
| Viide tõendusmaterjalile |   |
| **2.**  | **JÄRELEVALVE TEGEMINE JA NÕUSTAMINE** |
| 2.1 Teeb haljastus- ja ehitusobjektidel järelevalvet puittaimede kasvukeskkonna ja majandamise üle kogu puittaime elukaare jooksul. |
| Kompetentsi tõendamine | *(max 2000 tähemärki)* |
| Viide tõendusmaterjalile |  |
| 2.2 Nõustab kliente puuhooldustööde hanketingimuste seadmisel, puittaimede hooldussoovituste koostamisel, haljastuse ja ehitiste projekteerimisel ning rajamisel. |
| Kompetentsi tõendamine  | *(max 2000 tähemärki)*  |
| Viide tõendusmaterjalile |   |
| 2.3 Koostab eksperthinnanguid puittaimede seisundi kohta |
| Kompetentsi tõendamine  | *(max 2000 tähemärki)*  |
| Viide tõendusmaterjalile |   |
| Viide portfoolios esitatavale tõendusmaterjalile |   |
| **3.** | **PUITTAIMEDE HINDAJA, tase 5, kutset läbiv kompetents** |
| 3.1 On oma töös erapooletu ja objektiivne, lähtudes parimatest erialastest teadmistest ja kogemustest. |
| Kompetentsi tõendamine *(max 2000 tähemärki)*  |
| 3.2 Planeerib oma tööd ja peab kinni kokkulepetest, täites endale võetud ülesandeid tähtajaliselt ja kvaliteetselt. |
| Kompetentsi tõendamine *(max 2000 tähemärki)*  |
| 3.3 Näeb ette oma tegevuse või tegevusetuse tagajärgi ja võtab vastutuse nende eest. |
| Kompetentsi tõendamine *(max 2000 tähemärki)*  |
| 3.4 On avatud koostööle, osaleb meeskonnatöös; suhtleb klientide ja kolleegidega, tegutseb parima ühise tulemuse saavutamise nimel |
| Kompetentsi tõendamine *(max 2000 tähemärki)*  |
| 3.5 Järgib oma töös keskkonnahoiu, sh liigikaitse põhimõtteid |
| Kompetentsi tõendamine *(max 2000 tähemärki)*  |
| 3.6 Kasutab arvutit iseseisva kasutaja tasemel (vt Lisa 1 – digipädevuste enesehindamise skaala) |
| Kompetentsi tõendamine *(max 2000 tähemärki)*  |
| 3.7 Kasutab oma töös eesti keelt tasemel C1. On võimeline suhtlema tööalaselt ka vähemalt ühes võõrkeeles tasemel A2 (Lisa 2 – keelte oskustasemete kirjeldused).  |
| Kompetentsi tõendamine *(max 2000 tähemärki)*  |

**LISA 2**

**TÕENDUSMATERJALID**

Esitage tõendusmaterjalid puittaimede hindaja töö osade ja tegevusnäitajate kohta selles järjekorras ja selliste nimetustega nagu olete näidanud Lisas 1 esitatud kompetentsipõhisel eneseanalüüsi vormil. Tõendusmaterjalid eraldage üksteisest järgmiste pealkirjade abil:

1. Üksikpuude seisundi ja pargipuistute hindamine (p 1.1 … 1.6)
2. Järelevalve tegemine ja nõustamine (p 2.1 … 2.3)
3. Puittaimede hindaja, tase 5, kutset läbiv kompetents (p 3.1 …- 3.7)